CELEX: 32011R1087
Language: da
Date: 2011-10-27 00:00:00
Title: Kommissionens gennemførelsesforordning (EU) nr. 1087/2011 af 27. oktober 2011 om ændring af forordning (EU) nr. 185/2010 om detaljerede foranstaltninger til gennemførelse af de fælles grundlæggende normer for luftfartssikkerhed angående systemer til sprængstofdetektion (EDS) EØS-relevant tekst

28.10.2011   
            
            
               DA
            
            
               Den Europæiske Unions Tidende
            
            
               L 281/12
            
         KOMMISSIONENS GENNEMFØRELSESFORORDNING (EU) Nr. 1087/2011
   af 27. oktober 2011
   om ændring af forordning (EU) nr. 185/2010 om detaljerede foranstaltninger til gennemførelse af de fælles grundlæggende normer for luftfartssikkerhed angående systemer til sprængstofdetektion (EDS)
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af de fælles grundlæggende normer for luftfartssikkerhed (2) fastsættes der bestemmelser angående systemer til sprængstofdetektion (EDS).
            
         
               (2)
            
            
               Metoder og teknologier til at spore sprængstoffer udvikler sig hele tiden. I takt med ændringerne af trusselsbilledet mod den civile luftfart, den teknologiske udvikling og de operationelle erfaringer på både EU-plan og globalt plan bør Kommissionen revidere de teknologiske og operationelle bestemmelser om EDS.
            
         
               (3)
            
            
               Forordning (EU) nr. 185/2010 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for Civil Luftfartssikkerhed, der er nedsat ved artikel 19, stk. 1, i forordning nr. 300/2008 —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres i overensstemmelse med bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. oktober 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 55 af 5.3.2010, s. 1.
   
      BILAG
      I kapitel 12 i bilaget til forordning (EU) nr. 185/2010 affattes punkt 12.4.2 således:
      
         »12.4.2.   Normer for EDS
         
         
                     12.4.2.1.
                  
                  
                     Der fastsættes tre normer for EDS. Der er fastsat detaljerede bestemmelser for disse normer i en særskilt kommissionsafgørelse.
                  
               
                     12.4.2.2.
                  
                  
                     Alt EDS-udstyr skal opfylde norm 1.
                  
               
                     12.4.2.3.
                  
                  
                     Norm 1 udløber den 1. september 2012.
                  
               
                     12.4.2.4.
                  
                  
                     Den relevante myndighed kan tillade, at EDS-udstyr ifølge norm 1, der er installeret mellem den 1. januar 2003 og den 1. september 2006, fortsat anvendes indtil den 1. januar 2014.
                  
               
                     12.4.2.5.
                  
                  
                     Alt EDS-udstyr, der installeres fra den 1. januar 2007, skal opfylde norm 2, medmindre der er indgået kontrakt om installation af et EDS-system, der opfylder norm 1, inden den 19. oktober 2006.
                  
               
                     12.4.2.6.
                  
                  
                     Alt EDS-udstyr skal senest den 1. september 2012 opfylde norm 2, medmindre punkt 12.4.2.4 anvendes.
                  
               
                     12.4.2.7.
                  
                  
                     Norm 2 udløber den 1. september 2020.
                  
               
                     12.4.2.8.
                  
                  
                     Den relevante myndighed kan tillade, at EDS-udstyr ifølge norm 2, der er installeret mellem den 1. januar 2011 og den 1. september 2014, fortsat anvendes indtil den 1. september 2022.
                  
               
                     12.4.2.9.
                  
                  
                     Den kompetente myndighed underretter Kommissionen, når den giver tilladelse til, at EDS-udstyr, der opfylder norm 2, fortsat anvendes efter den 1. september 2020.
                  
               
                     12.4.2.10.
                  
                  
                     Alt EDS-udstyr, der installeres fra den 1. september 2014, skal opfylde norm 3.
                  
               
                     12.4.2.11.
                  
                  
                     Alt EDS-udstyr skal senest den 1. september 2020 opfylde norm 3, medmindre punkt 12.4.2.8 anvendes.«